Ismét összecsaptak a tüntetõk a rohamrendõrökkel Bejrútban
Tüntetõk ismét összecsaptak a rohamrendõrökkel Bejrútban vasárnap este, az összetûzésekben többtucatnyian megsérültek, helyszíni jelentések szerint könnygázfelhõ borította be a parlament környékét a libanoni fõváros központjában.
A szombat esti tüntetésekhez hasonlóan a vasárnapi tiltakozások sem maradtak erõszakmentesek. A rohamrendõrök és biztonsági erõk nagy számban vonultak a belvárosi utcákra, vízágyúkat, könnygázt és gumilövedékeket vetettek be a köveket és petárdákat hajigáló tüntetõk ellen. Órákon át tartott a csetepaté, néhány száz tüntetõ késõ éjszaka sem távozott a Bejrút kereskedelmi negyedében lévõ parlament közelébõl. Egyes környékbeli utcákat katonák zárták le.

A libanoni polgári védelem tájékoztatása szerint 46 sérültet láttak el, és további 14-et kórházba kellet szállítani.

Libanonban október közepén kezdõdtek a kormányellenes megmozdulások, a tüntetõk korrupcióval és hozzá nem értéssel vádolják a teljes politikai vezetést, a szemére vetve, hogy az 1990-ben véget ért polgárháború óta a legsúlyosabb gazdasági válságba taszította az országot. A tiltakozások hatására október 29-én lemondott Szaad Haríri kormányfõ, de az új kormány megalakításáról folytatott tárgyalások egyelõre nem jártak sikerrel. A tüntetõk ellenzik Haríri visszatérését a kormány élére, és pártoktól független miniszterelnököt akarnak.
Bejrút